Näkymä Suodenniemen vanhalle hautausmaalle
**Suodenniemen vanha hautausmaa** sijaitsee nykyisen Pirkanmaan alueella Sastamalan kaupungissa Suodenniemen Kirkkojärven Vanhankirkonlahden länsipuolella. Suodenniemen uusi kirkko rakennettiin sitten Kirkkojärven itäpäähän Pohjakylään vuonna 1831 ja samoin sinne sijoitettiin uusi hautausmaa, joka valmistui vuonna 1860, jolloin vanha hautausmaa suljettiin. Vanha hautausmaa otettiin uudelleen käyttöön vuonna 1890 ja sinne rakennettiin uusi siunauskappeli vuonna 1893. Kirkon paikan sijaintiin lienee vaikuttanut Lavian oma kirkkohanke.

Vanha hautausmaan historian vaiheita
------------------------------------

Hautausmaa on ollut käytössä ainakin Suodenniemen vanhan saarnahuoneen aikana, mahdollisesti aiemminkin. Vanha saarnahuone oli rakennettu vuonna 1685 silloin Mouhijärven seurakunnan alaisuuteen ja purettiin huonokuntoisena vuonna 1820. Kirkko on edelleen arkeologisten kohteiden luettelossa, vaikka sen täsmällisen tarkka sijainti hautausmaan keskivaiheilla ei ole tiedossa, mutta se on päätelty muun muassa vuoden 1795 kartasta. Kirkon rakentamisen aikaan Suodenniemi oli saarnahuonekunnan asemassa.. Vanhalla hautausmaalla on kristillisesti asetettu vainajat pää länsisuuntaan, koska Kristuksen odotetaan saapuvan tuomiopäivänä idästä.

Muistomerkit
------------

Hautausmaalla sijaitsee Suodenniemen ensimmäisen kirkon muistomerkki, joka pystytettiin sen 300-vuotisjuhlan yhteydessä vuonna 1985. Siellä on myös sisällissodassa kaatuneiden punaisten punagraniittinen hautamuistomerkki tekstein "Punaisten puolella henkensä menettäneiden muistolle". Paikalle haudattiin ensin Satakunnan rintamaoikeuden päätöksellä toukokuussa 1918 ammutut punakaartilaiset, minkä lisäksi sinne siirrettiin vuonna 1975 työväenyhdistyksen aloitteesta lääninhallituksen luvalla pitäjän eri joukkohautoihin haudattuja vainajia. 

Hautausmaalla on edelleen hyvin säilyneitä hautamuistomerkkejä. Niiden joukossa on mm. kanttori, director cantus Wilhelm Grönroosin hautakivi. Hän toimi Suodenniemen kunnallislautakunnan esimiehenä 48 vuoden ajan, mikä lienee Suomen ennätys. Vanhalle hautausmaalle on haudattu myös useita sisällissodan uhreja sekä Suodenniemen kunnan luottamushenkilöitä.

Lähteet
-------

1. ↑  Vanhoista lehdistä poimittua *per Uutisia Turusta 19.10.1860*. Suodenniemi-seura. Viitattu 22.8.2015.
2. 1 2  nimimerkki Tomi: Vanhoja hautoja katsellen (blogi) *Sukelluksia Suodenniemen historiaan -blogi*.  31.10.2013. Viitattu 22.8.2015.
3. ↑
4. ↑  nimimerkki Tomi: Hautausmaahistorian lyhyt oppimäärä (blogi) *Sukelluksia Suodenniemen historiaan -blogi*.  13.9.2015. Viitattu 15.3.2020.
5. ↑  Sastamala *Kokemäenjoen käyttötieto/Euroopan aluekehitysrahasto ym.*.  2009–2011. Viitattu 22.8.2015. [vanhentunut linkki]
6. ↑  Suodenniemen vanha kirkko *Suodenniemen arkeologinen kartta, Museoviraston muinaisjäännösrekisteri*.  24.4.2008.  Arkistoitu 5.3.2016. Viitattu 23.8.2015.
7. ↑  Suodenniemi:Kappelin historia *Sastamalan seurakunta*.  Arkistoitu 4.3.2016. Viitattu 22.8.2015.
8. 1 2  nimimerkki Tomi: Vanhoja hautoja katsellen (blogi) *Sukelluksia Suodenniemen historiaan -blogi*.  31.10.2013. Viitattu 22.8.2015.
9. ↑  Kari Vestola: Suodenniemen vanha hautausmaa *genealogia.fi*.  2002.  Arkistoitu 23.11.2018. Viitattu 22.8.2015.
10. 1 2  Punaisten muistomerkit/Suodenniemi *Työväenmuseo Werstas, kotisivu*.  Arkistoitu 5.3.2016. Viitattu 22.8.2015.
11. ↑  *Me elimme 1918*, s. 28-32. Satakunnan kulttuuridemokraatit, Pori 1978.

Aiheesta muualla
----------------

* Vanha hautausmaa Suodenniemen Topoteekissa